b'\n_START_ARTICLE_\nKompaktna kaseta\n_START_PARAGRAPH_\nKompaktna kaseta, pogosto tudi avdio kaseta, kasetni trak, kaseta ali preprosto trak, je magnetni trak, oblikovan za zvo\xc4\x8dni zapis. Tr\xc5\xbei\xc5\xa1\xc4\x8du je bila predstavljena leta 1963, po letu 2000 pa ob pove\xc4\x8dani uporabi digitalnih medijev njena uporaba izginja. Kaseta vsebuje analogni podatkovni zapis, magnetni trak pa je podol\xc5\xbeno razdeljen na dva dela, zato ima kaseta dve t. i. strani. Navadno je vsaka stran kasete omogo\xc4\x8dala 30 do 45 minut zvo\xc4\x8dnega zapisa, redkeje tudi 60._NEWLINE_Prva kaseta v Sloveniji (ZKP RTV) je bila izdana 1970, zadnja v redni proizvodnji pa 2006.'